smcproject/ml-wiki-sentences huggingface dataset:
മറ്റു ധാതുക്കളായ, കളിമണ്ണ് , മൈക്ക , സെക്കൻററി കാൽസൈറ്റ് , ജിപ്സം എന്നിവയും ഇതിൽ അടങ്ങിയിരിക്കുന്നു.
അവലംബം Sandstone: Characteristics and Specifications (By S. B. Keith, Arizona Bureau of Mines, Tucson, Ariz) Arizona Bureau of Mines, 1958.
Geologic map of Yavapi County, Arizona: Arizona Bur.
Mines (scale 1:375,000 A dictionary of mining, mineral, and related terms.
Compiled and edited by Paul W. Thrush and the Staff of the Bureau of Mines.
USGS Minerals Yearbook: Stone, Dimension Archived 2007-08-10 at the Wayback Machine
അലക്സാണ്ട്ര ഡഡ്ഡാറിയോ Alexandra Daddario Alexandra Daddario
അലക്സാണ്ട്ര അന്ന ഡഡ്ഡാറിയോ (ജനനം: മാർച്ച് 16, 1986) ഒരു അമേരിക്കൻ നടിയാണ്.
പെർസി ജാക്സൺ സിനിമാ പരമ്പരയിലെ (2010 - 2013) അന്നാബെത് ചെയ്സ് എന്ന കഥാപാത്രത്തെ അവതരിപ്പിച്ചതിലൂടെ അവർക്ക് അഭിനയരംഗത്ത് ഒരു വഴിത്തിരിവ് ലഭിച്ചു.
അതിനുശേഷം അവർ ഹാൾ പാസ് (2011), ടെക്സസ് ചെയിൻസോ 3D (2013) എന്ന ചിത്രത്തിൽ ഹീതർ മില്ലർ, സാൻ ആൻഡ്രിയാസ് (2015) എന്ന ചിത്രത്തിൽ ബ്ലെയ്ക്ക് ഗെയിൻസ്, ബേവാച്ച് (2017) എന്ന ചിത്രത്തിൽ സമ്മർ ക്വിൻ, വീ സമ്മൺ ദി ഡാർക്ക്നസ് (2019) എന്ന ചിത്രത്തിൽ അലക്സിസ് ബട്ട്‌ലർ എന്നീ വേഷങ്ങളിൽ അഭിനയിച്ചു.
വൈറ്റ് കോളർ , ഇറ്റ്സ് ഓൾവേസ് സണ്ണി ഇൻ ഫിലാഡൽഫിയ , ട്രൂ ഡിറ്റക്ടീവ്, ന്യൂ ഗേൾ , അമേരിക്കൻ ഹൊറർ സ്റ്റോറി: ഹോട്ടൽ തുടങ്ങിയ ടെലിവിഷൻ പരമ്പരകളിലും അവർ അതിഥി താരമായി വേഷമിട്ടു.
2021-ൽ, HBO പരമ്പരയായ ദി വൈറ്റ് ലോട്ടസിന്റെ ആദ്യ സീസണിൽ അഭിനയിച്ചതോടെ, വ്യാപകമായ നിരൂപക പ്രശംസയും 2022-ൽ ഒരു ലിമിറ്റഡ് അല്ലെങ്കിൽ ആന്തോളജി പരമ്പര അല്ലെങ്കിൽ സിനിമയിലെ മികച്ച സഹനടിക്കുള്ള എമ്മി പുരസ്കാര നാമനിർദ്ദേശവും ലഭിച്ചു.
2023-ൽ സാഹിത്യകാരിയായ ആൻ റൈസ് എഴുതിയ നോവലുകളുടെ ഒരു പരമ്പരയെ അടിസ്ഥാനമാക്കിയുള്ള മേഫെയർ വിച്ചസ് എന്ന എഎംസി ഷോയിൽ ഡോ. റോവൻ ഫീൽഡിംഗിന്റെ പ്രധാന വേഷം അവർ അവതരിപ്പിക്കാൻ തുടങ്ങി.
അഭിനയിച്ച ചിത്രങ്ങൾ വർഷം സിനിമയുടെ പേര് കഥാപാത്രം കുറിപ്പുകൾ 2005 ദ സ്ക്വിഡ്ആൻറ് ദ വെയ്ൽസ് സുന്ദരിയായ പെൺകുട്ടി 2006 പിച്ച് അലക്സ് ഹ്രസ്വ ചിത്രം 2006 ദ ഹോട്ടസ്റ്റ് സ്റ്റേറ്റ് കിം 2007 ദ ബേബിസിറ്റേർസ് ബാർബറ യേറ്റ്സ് 2007 ദ അറ്റിക് അവ സ്ട്രൌസ് 2009 ജോനാസ് ബ്രദേർസ്: The 3D Concert Experience കാമുകി 2010 പെർസി ജാക്സൺ ദ ഒളിമ്പ്യൻസ്: ദ ലൈറ്റ്നിംഗ് തീഫ് അന്നാബെത്ത് ചേസ് 2010 ബിറീവ്മെൻറ് അല്ലിസൺ മില്ലർ 2011 ഹാൾ പാസ്സ് പെയ്ഗി 2013 ടെക്സസ് ചെയ്ൻസോ 3D ഹീതർ മില്ലർ 2013 പെർസി ജാക്സൺ: സീ ഓഫ് മോൺസ്റ്റേർസ് അന്നാബെത് ചേസ് 2013 ലൈഫ് ഇൻ ടെക്സ്റ്റ് ഹാലി ഗ്രീൻ ഹ്രസ്വ ചിത്രം 2014 ബറിയിംഗ് ദ എക്സ് ഒലിവിയ 2015 സാൻ ആൻഡ്രിയാസ് ബ്ലേക്ക് ഗെയ്ൻസ് 2016 ദ ചോയ്സ് മോനിക്ക 2016 ബേക്ക്ഡ് ഇൻ ബ്രൂക്ലിൻ കേറ്റ് വിൻസ്റ്റൻ 2017 ബേവാച്ച് സമ്മർ ക്വിൻ 2017 ദ ഹൌസ് കോർസിക്ക 2017 ദ ലേഓവർ കേറ്റ് ജെഫ്രിസ് 2018 നൈറ്റ് ഹണ്ടർ റേച്ചൽ ചേസ് റാമ്പേജ് സ്കൂബ ഡൈവർ Deleted scene only വി ഹാവ് ആൾവേസ് ലിവ്ഡ് ഇൻ ദ കാസിൽ കോൺസ്റ്റൻസ് ബ്ലാക്വുഡ് വെൻ വി ഫസ്റ്റ് മെറ്റ് ആവെറി മാർട്ടിൻ 2019 കാൻ യു കീപ്പ് എ സിക്രട്ട്?
എമ്മ കൊറിഗൻ എക്സിക്യൂട്ടീവ് പ്രൊഡ്യൂസർ ലോസ്റ്റ് ട്രാൻസ്മിഷൻസ് ഡാനാ ലീ വി സമൺ ദ ഡാർക്നസ് അലക്സിസ് ബട്ലർ നിർമ്മാതാവ് 2020 ലോസ്റ്റ് ഗേൾസ് ലവ് ഹോട്ടൽസ് മാർഗരറ്റ് 2017 ൽ ചിത്രീകരിച്ചത് 1 നൈറ്റ് ഇൻ സാൻ ഡിയേഗോ കെൽസ് സോങ്ബേഡ് മെയ് ഡയറക്ട്-ടു- വീഡിയോ സൂപ്പർമാൻ: മാൻ ഓഫ് ടുമോറോ ലൂയിസ് ലെയ്ൻ ശബ്ദ കഥാപാത്രം; ഡയറക്ട്-ടു- വീഡിയോ 2021 ഡൈ ഇൻ എ ഗൺഫൈറ്റ് മേരി രാത്കാർട്ട് 2022 വൈൽഡ് ഫ്ലവർ ജോയ് അവലംബം ↑ ↑ ↑ ↑
അലിഷാൻ നാഷണൽ സീനിക് ഏരിയ ഇംഗ്ലീഷ് വിലാസം https://ml.wikipedia.org/wiki/Alishan_National_Scenic_Area
23°31′N 120°48′E ﻿ / ﻿ 23.517°N 120.800°E ﻿ / 23.517; 120.800 തായ്‌വാനിലെ ചിയായി കൗണ്ടിയിലെ അലിഷാൻ ടൗൺഷിപ്പിൽ സ്ഥിതിചെയ്യുന്ന ഒരു മൗണ്ടൻ റിസോർട്ടും പ്രകൃതി സംരക്ഷിതപ്രദേശവും കൂടിയാണ് അലിഷൻ നാഷണൽ സീനിക് ഏരിയ.
415 ചതുരശ്ര കിലോമീറ്റർ (41,500 ഹെക്ടർ) പ്രദേശത്താണ് അലിഷൻ മലനിരകൾ, നാല് ഗ്രാമങ്ങൾ, വെള്ളച്ചാട്ടങ്ങൾ, ഉയർന്ന ഉയരം കൂടിയ തേയിലത്തോട്ടങ്ങൾ , അലിഷൻ ഫോറസ്റ്റ് റെയിൽവേ , നിരവധി ഹൈക്കിംഗ് പാതകൾ എന്നിവയാണ് പ്രധാന സവിശേഷതകൾ.
ടൂറിസ്റ്റുകൾക്ക് മലനിരകൾ നിറഞ്ഞ ഈ പ്രദേശം പ്രസിദ്ധമാണ്.
അവലംബം ഗ്രന്ഥസൂചിക പുറം കണ്ണികൾ
വിക്കിവൊയേജിൽ നിന്നുള്ള അലിഷാൻ നാഷണൽ സീനിക് ഏരിയ യാത്രാ സഹായി Alishan Township Office Archived 2021-04-13 at the Wayback Machine Alishan National Scenic Area Official Website Archived 2015-11-18 at the Wayback Machine
അലൻ കുർദി
സിറിയയിൽ നിന്നും യൂറോപ്പിലേക്കുള്ള പാലായനത്തിനിടെ ബോട്ട് തകർന്ന് മുങ്ങിമരിച്ച ബാലനായിരുന്നു അലൻ കുർദി (ആദ്യം ഐലൻ കുർദി എന്നാണ് പേര് റിപ്പോർട്ട് ചെയ്യപ്പെട്ടിരുന്നത്) ഇൻഡിപെൻഡൻറ് പത്രം പുറത്ത് വിട്ടതോടെയാണ് ഈ കുഞ്ഞ് ലോകമാധ്യമ ശ്രദ്ധയിൽ ഇടം നേടിയത്.
ഐലനോടൊപ്പം മാതാവ് റിഹാനും അഞ്ചു വയസ്സുകാരനായ സഹോദരൻ ഗാലിബും കടലിൽ മുങ്ങിമരിക്കുകയായിരുന്നു.
നിലുഫർ ഡെമിർ എന്നയാളാണ് ക്യാമറക്കണ്ണുകളിലൂടെ ഈ ചിത്രം ലോകത്തിന് മുന്നിലെത്തിച്ചത്.
പിതാവ് അബ്ദുല്ല കുർദി.
ഫ്രാങ്ക്ഫർട്ടിലെ നദിക്കരയിൽ അലൻ കുർദിയുടെ മരണം ഗ്രാഫിറ്റിയായി ചിത്രീകരിച്ചിരിക്കുന്നു.
അവലംബം ↑ 2018 സെപ്റ്റംബർ 02 ലെ മലയാള മനോരമയിൽ പ്രസിദ്ധീകരിച്ചത്.
പുറത്തേയ്ക്കുള്ള കണ്ണികൾ Middle East Eye article No Asylum Application from Syrian Boy's Father Archived 2015-09-05 at the Wayback Machine
ടോണി പുരസ്കാരം ഇംഗ്ലീഷ് വിലാസം https://ml.wikipedia.org/wiki/Tony_Award
അമേരിക്കയിലെ ബ്രോഡ്വേയിലെ നാടകങ്ങൾക്ക് വർഷം തോറും നല്കുന്ന പുരസ്കാരങ്ങളാണ് ടോണി പുരസ്‌കാരം എന്ന പേരിൽ അറിയപ്പെടുന്നത്. 'ആന്റ്വനെറ്റ് പെറി അവാർഡ്‌ ഫോർ എക്സലൻസ് ഇൻ തീയെറ്റർ' ആണ് ടോണി അവാർഡ്‌ എന്നാ ചുരുക്കപ്പേരിൽ അറിയപ്പെടുന്നത്.
ന്യുയോർക്ക് നഗരത്തിൽ നടക്കുന്ന ഒരു വാർഷിക ചടങ്ങിലാണ് പുരസ്കാരം നൽകുന്നത്.
1947 ൽ ആണ് ആദ്യമായി ഇവ ഏർപെടുത്തിയത്.
26 വിഭാഗങ്ങളിലായാണ് ഇവ നല്കപ്പെടുന്നത്.
Records References External links ഔദ്യോഗിക വെബ്സൈറ്റ് Tony Award ® Productions Tony Awards (CBS official broadcast website) American Theatre Wing (official website) The Broadway League (official website)
ഫലകം:Tony Awards
അശാന്തൻ ഇംഗ്ലീഷ് വിലാസം https://ml.wikipedia.org/wiki/Asanthan
കേരളത്തിലെ ഒരു ചിത്രകാരനും ശിൽപ്പിയുമായിരുന്നു അശാന്തൻ .
അമച്വർ നാടക രംഗത്തും ഇദ്ദേഹം സംഭാവനകൾ നൽകിയിട്ടുണ്ട് .
1968 ലായിരുന്നു അദ്ദേഹത്തിന്റെ ജനനം .
പോണേക്കര പീലിയാട് കുട്ടപ്പനും കുറുമ്പയും മാതാപിതാക്കൾ.
ചിത്രകലയിലും ശിൽപ കല യിലും വിദ്യാഭ്യാസം നേടിയ അദ്ദേഹം ഫോർട്ടുകൊച്ചി ഏക ആർട്ട് ഗാലറി , ഇടപ്പള്ളി ചങ്ങമ്പുഴ സ്മാരക ഗ്രന്ഥശാല എന്നിവിടങ്ങളിൽ ചിത്രകല - വാസ്തുകല അധ്യാപകനായി സേവനമനുഷ്ടിച്ചിരുന്നു.
കൊമേഴ്സ്യൽ ആർട്ട്‍സ് രംഗത്ത് നിന്ന് ഇദ്ദേഹം സമ്പൂർണമായും വിട്ടുനിന്നിരുന്നു.
പ്രകൃതിയുടെ വിവിധതലങ്ങൾ ഇദ്ദേഹത്തിന്റെ ചിത്രങ്ങളിൽ കാണാം.
മുടിയാട്ടം , കതിരുകാള , തുടിപ്പാട്ട് തുടങ്ങിയ നാടൻകലകളും അദ്ദേഹത്തിൻറെ ചിത്രങ്ങൾക്ക് പ്രമേയമായിട്ടുണ്ട് .
ചങ്ങമ്പുഴയുടെ രമണൻ പെൻസിൽ സ്കെച്ചുകൾ ചെയ്തിട്ടുണ്ട്.
2018 ജനുവരി 31 ന് അന്തരിച്ചു .
ബഹുമതികൾ 1998, 1999, 2007 വർഷങ്ങളിൽ കേരള ലളിതകലാ അക്കാദമി അവാർഡ്.
പ്രഥമ സി. എൻ. കരുണാകരൻ സ്മാരക അവാർഡ്.
അശാന്തന്റെ മൃതദേഹത്തോടുള്ള അനാദരവ്
അശാന്തന്റെ മൃതദേഹം ഡർബാർ ഹാൾ ആർട്ട്സ് സെന്ററിൽ പൊതുദർശനത്തിനു വക്കാൻ ഹാളിന്റെ അധികാരികളായ കേരള ലളിത കലാ അക്കാദമി തീരുമാനിച്ചു.
എന്നാൽ ഹാളിനു സമീപത്തുള്ള ശിവക്ഷേത്രത്തിന്റെ ഭാരവാഹികൾ ഈ നിക്കം ഉപേക്ഷിക്കണമെന്ന് ലളിതകലാ അക്കാദമി ഭാരവാഹികളോടു ആവശ്യപ്പെട്ടു.
ക്ഷേത്ര പൂജകൾ അവസാനിച്ചിട്ടില്ലെന്നു, ഇപ്പോൾ മൃതദേഹം അവിടെ പൊതുദർശനത്തിനു വെച്ചാൽ ക്ഷേത്രം അശുദ്ധിയാക്കപ്പെടും എന്നുമായിരുന്നു ക്ഷേത്ര ഭാരവാഹികൾ പറഞ്ഞത്.
ലളിത കലാ അക്കാദമി പ്രവർത്തകർ ക്ഷേത്ര ഭരണാധികാരികളോടു സംസാരിച്ചുവെങ്കിലും, അതിനിടെ ഒരു കൂട്ടം ആളുകൾ ഡർബാർ ഹാളിൽ വച്ചിരുന്ന പോസ്റ്ററുകളും മറ്റും വലിച്ച കീറി നശിപ്പിക്കുകയായിരുന്നു.
ഒരു കലാകാരൻ ഇത്രയേറെ അപമാനിക്കപ്പെട്ട് ഭൂമിയിൽ നിന്ന് പോകുന്നത് മനുഷ്യവർഗത്തിന്റെ ചരിത്രത്തിൽ തന്നെ ആദ്യമായിരിക്കുമെന്ന്, ഗായകനും സംഗീതസംവിധായകനുമായ ഷഹബാസ് അമ ൻ അഭിപ്രായപ്പെട്ടു.
അസിസ് നെടുമങ്ങാട്
മലയാളചലച്ചിത്രത്തിലെ ഒരു നടനാണ് അസിസ് നെടുമങ്ങാട് ( Azees Nedumangad ) .
ടെലിവിഷൻ പ്രോഗ്രാമിലൂടെ ഹാസ്യ താരമായി വന്ന് നിരവധി സിനിമകളിൽ ശ്രദ്ധേയമായ വേഷങ്ങൾ ചെയ്ത നടനാണ് അസിസ് നെടുമങ്ങാട് .
ജയ ജയ ജയ ജയ ഹേ , മിന്നൽ മുരളി , സിബിഐ 5: ദ ബ്രെയിൻ , ആക്ഷൻ ഹീറോ ബിജു തുടങ്ങി മുപ്പതോളം മലയാള സിനിമകളിൽ പ്രധാന വേഷങ്ങളിൽ അഭിനയിച്ചു.
തളിപ്പറമ്പ് രാജരാജേശ്വരക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thaliparambu_Rajarajeshwara_Temple
ഉത്തരകേരളത്തിലെ കണ്ണൂർ ജില്ലയിൽ തളിപ്പറമ്പിൽ സ്ഥിതിചെയ്യുന്ന മഹാശിവക്ഷേത്രമാണ് രാജരാജേശ്വര ക്ഷേത്രം .
പരബ്രഹ്മസ്വരൂപിയായ പരമശിവന്റെ പല പേരുകളിൽ ഒന്നായ "രാജരാജേശ്വരന്റെ" പേരിലാണ്‌ ഈ ക്ഷേത്രം അറിയപ്പെടുന്നത്.
"ശിവനാണ് "  പ്രധാന പ്രതിഷ്ഠ.
എന്നാൽ, ശിവന്റേതായ പല വിശേഷങ്ങളും ഇവിടെയില്ല എന്നൊരു പ്രത്യേകതയും ഈ ക്ഷേത്രത്തിനുണ്ട്.
കൂവളത്തില ഉപയോഗിയ്ക്കില്ല, ധാരയും രുദ്രാഭിഷേകവും പതിവില്ല, പ്രദോഷവ്രതത്തിന് പ്രാധാന്യമില്ല, ബുധനാഴ്ച വിശേഷദിവസമായി ആചരിയ്ക്കുന്നു തുടങ്ങിയവ അവയിൽ പ്രധാനമാണ്.
എന്നാലും, പ്രതിഷ്ഠാരൂപവും ഭാവവുമെല്ലാം ശിവന്റേതാണ്.
കേരളത്തിലെ പുരാതനമായ 108 ശിവക്ഷേത്രങ്ങളിൽ ഒന്നായി ഈ ക്ഷേത്രം കരുതപ്പെടുന്നു.
ദക്ഷിണേന്ത്യയിലെ ശിവക്ഷേത്രങ്ങളിൽ ഈ ക്ഷേത്രത്തിന് പ്രധാന സ്ഥാനമുണ്ട്.
തെക്കേ ഇന്ത്യയിലെ ഏതെങ്കിലും ക്ഷേത്രങ്ങളിൽ ഉണ്ടാവുന്ന ദേവപ്രശ്ന പരിഹാരങ്ങൾക്കായി ഇവിടെ വന്ന് ദേവദർശനം നടത്തുകയും കാണിക്ക അർപ്പിച്ച് " ദേവപ്രശ്നം " വയ്ക്കുന്നതും ക്ഷേത്രാചാരമായി കരുതുന്നു.
തളിപ്പറമ്പ് രാജരാജേശ്വരക്ഷേത്രത്തിന്റെ മതിൽക്കെട്ടിനു പുറത്തുള്ള ഉയർന്ന പീഠത്തിലാണ് ഇങ്ങനെ ദേവപ്രശ്നം വയ്ക്കുക പതിവ്.
ഉപദേവതകളായി പാർവ്വതി , ഗണപതി (സങ്കല്പം), സുബ്രഹ്മണ്യൻ (സങ്കല്പം), ദക്ഷിണാമൂർത്തി , പരശുരാമൻ , നന്ദികേശൻ , ഭൂതത്താൻ എന്നിവർക്കും ഇവിടെ പ്രതിഷ്ഠകളുണ്ട്.
കൂടാതെ, ചെറുകുന്ന് അന്നപൂർണ്ണേശ്വരി , മാടായിക്കാവിലമ്മ എന്നീ ദേവിമാരുടെ അദൃശ്യസാന്നിദ്ധ്യവും ഇവിടെ സങ്കല്പിച്ചുവരുന്നുണ്ട്.
കുംഭമാസത്തിലെ ശിവരാത്രിയും മേടമാസത്തിലെ വിഷുവുമാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
ഐതിഹ്യം ക്ഷേത്രകവാടം
ശക്തിപീഠം: ഏറ്റവും പുരാതനമായ ശക്തിപീഠങ്ങളിലൊന്നായി തളിപ്പറമ്പ് കരുതപ്പെടുന്നു.
സതീദേവിയുടെ സ്വയം ദഹനത്തിനും ശിവന്റെ താണ്ഡവ നൃത്തത്തിനും ശേഷം സതിയുടെ തല വീണത് ഇവിടെയാണ് എന്നു കരുതപ്പെടുന്നു.
ഈ ക്ഷേത്രത്തിലെ ശിവലിംഗത്തിന് ആയിരക്കണക്കിനു വർഷങ്ങൾ പഴക്കമുണ്ട്.
മാന്ധാതാവ്: ഋഷിമാർ ആദിത്യനെ കടഞ്ഞെടുത്തപ്പോൾ കിട്ടിയ ചൂർണം കൂട്ടിക്കുഴച്ചു നിർമിച്ച മൂന്ന് ശിവലിംഗങ്ങൾ ബ്രഹ്മാവ് കൈവശപ്പെടുത്തി.
പാർവതിദേവി ഭഗവാൻ ശിവന്റെ സഹായത്താൽ ആ വിഗ്രഹങ്ങൾ വാങ്ങി പൂജിച്ചു വന്നിരുന്നു.
ഒരിക്കൽ മാന്ധതമഹർഷി ശ്രീ പരമശിവനെ പൂജകൾ കൊണ്ട് സം‌പ്രീതനാക്കി.
പൂജയിൽ പ്രസാദവാനായ ഭഗവാൻ ശിവൻ, ശ്മശാനങ്ങളില്ലാത്ത സ്ഥലത്തുമാത്രമേ പ്രതിഷ്ഠിക്കാവൂ എന്ന് ഉപദേശിച്ച് അതിൽ ഒരു ശിവലിംഗം മാന്ധതമഹർഷിക്ക് സമ്മാനിച്ചു.
ശിവലിംഗവുമായി എല്ലാ സ്ഥലങ്ങളിലും അന്വേഷിച്ചുനടന്ന മഹർഷി, ഇവിടെ തളിപ്പറമ്പിൽ വരികയും, ഇത് ഏറ്റവും പരിശുദ്ധമായ സ്ഥലമാണന്നു മനസ്സിലാക്കി ആ ശിവലിംഗം അവിടെ പ്രതിഷ്ഠിക്കുകയും ചെയ്തു.
അനേകം വർഷങ്ങൾ ശിവപൂജ നടത്തി, ശിവപ്രീതി നേടി മഹർഷി സായൂജ്യ മടയകയും പിന്നീട് ആ ശിവലിംഗം ഭൂമിക്കടിയിലേക്ക് താണു അപ്രത്യക്ഷമാവുകയും ചെയ്തു.
മുചുകുന്ദൻ: മാന്ധാതാവിന്റെ മകനായ മുചുകുന്ദൻ പിന്നീട് ശ്രീ പരമശിവനെ പ്രാർത്ഥിച്ച് ശിവനിൽ നിന്ന് രണ്ടാമത്തെ ശിവലിംഗം നേടി.
അദ്ദേഹവും ഇവിടെ തളിപ്പറമ്പിൽ ശിവലിംഗ പ്രതിഷ്ഠനടത്തി ശിവപൂജചെയ്തു പോന്നു.
അദ്ദേഹത്തിനു ശേഷം ഈ ശിവലിംഗവും കാലക്രമത്തിൽ ഭൂമിക്ക് അടിയിലേക്ക് താണുപോയി.
ശതസോമൻ: പിന്നീട് ഈ പ്രദേശം ഭരിച്ചിരുന്ന മൂഷക രാജവംശത്തിലെ ( കോലത്തുനാട് ) രാജാവായിരുന്ന ശിവഭക്തനായ ശതസോമനാണ് മൂന്നാമത്തെ ശിവലിംഗം ലഭിച്ചത്.
അഗസ്ത്യമുനിയുടെ ഉപദേശ പ്രകാരം ശിവപൂജകൾ നടത്തിയാണ് അദ്ദേഹത്തിന് ഈ ശിവലിംഗം ലഭിച്ചത് എന്നു വിശ്വസിക്കുന്നു.
രാജാവ് ഇന്ന് ക്ഷേത്രം നിൽക്കുന്ന സ്ഥലത്ത് ഈ ശിവലിംഗം പ്രതിഷ്ഠിച്ചു, ക്ഷേത്രം പണിതു പൂജ നടത്തിപോന്നുവത്രെ.
ശതസേനൻ: ശതസേനൻ കാമധേനുവിനെ കറന്നെടുത്ത പാലുകൊണ്ട് കഴുകി ശുദ്ധീകരിച്ച് പ്രതിഷ്ഠിച്ച ശിവലിംഗമാണ് ഈ ക്ഷേത്രത്തിലെ പ്രതിഷ്ഠ എന്ന് ക്ഷേത്രഐതിഹ്യം പറയുന്നു.
തളിപ്പറമ്പ് ക്ഷേത്ര-തൃക്കോവിൽ നിർമിച്ചത് രാമഘടകമൂഷികന്റെ വംശത്തിലെ ചന്ദ്രകേതനരാജാവിന്റെ പുത്രനായ സുതസേനനാണ് എന്ന് മൂഷികവംശത്തിലും പറഞ്ഞിരിക്കുന്നു.
പഴയ പെരിഞ്ചെല്ലൂർ ഗ്രാമത്തിലെ തളിക്ഷേത്രം തന്നെയാണ് രാജരാജേശ്വര ക്ഷേത്രമെന്നു കരുതപ്പെടുന്നതിനാൽ, ഒരുപക്ഷേ ആ പഴയ ക്ഷേത്രം ശതസേനൻ പുതുക്കിപ്പണിതതായിരിക്കാം.
ശ്രീരാമൻ: ലങ്കയിൽ നിന്ന് രാവണ നിഗ്രഹത്തിനുശേഷം സീതാദേവിയുമായി വിജയശ്രീലാളിതനായി തിരിച്ചുവരുന്ന വഴി ശ്രീരാമൻ ഇവിടെ വന്ന് രാജരാജേശ്വരനു പൂജകൾ അർപ്പിച്ചു എന്നാണ് മറ്റൊരു വിശ്വാസം.
അതുകൊണ്ടാവാം ശ്രീരാമന്റെ ബഹുമാനാർത്ഥം ഇന്നും ഭക്തജനങ്ങൾക്ക് നമസ്കാര മണ്ഡപത്തിൽ പ്രവേശനമില്ല.
ചരിത്രം ചെറിയ ക്ഷേത്രക്കുളം
പെരുംചെല്ലൂർ, പെരുംതൃക്കോവിൽ, തളിപ്പറമ്പ്ക്ഷേത്രം,  എന്നീ പേരുകളിൽ ചരിത്രത്താളുകളിൽ ഇടം നേടിയിട്ടുള്ള മഹാക്ഷേത്രമാണ് രാജരാജേശ്വരക്ഷേത്രം.
കേരള മാഹാത്മ്യം, കേരളക്ഷേത്ര മാഹാത്മ്യം, മൂഷികവംശകാവ്യം തൂടങ്ങിയ സംസ്കൃത കൃതികളിലും ചെല്ലുരീശ വിലാസം, ലക്ഷമീ പുരേശസ്തോത്രം,ചെല്ലൂര് പിരാൻസ്തുതി മുതലായ കൃതികളിലും ചെല്ലൂർ നവോദയം ചമ്പുവിലും, തളിപ്പറമ്പ് ഗ്രാമത്തേയും പെരുംതൃക്കോവിലപ്പനേയും പരാമർശമുണ്ട്.
ക്ഷേത്രത്തിലെ ശിലാലിഖിതം
നിരവധി ചരിത്രകഥകളാലും ശാസനങ്ങളാലും പ്രസിദ്ധിയാർജ്ജിച്ച മഹാക്ഷേത്രമാണ് രാജരാജേശ്വരക്ഷേത്രം.
പൌരാണികകാലം മുതൽ പ്രസിദ്ധിയാർജ്ജിച്ചിരുന്ന തളിപ്പറമ്പ്, ഏഴിമല ആസ്ഥാനമാക്കി ഭരണം നടത്തിയിരുന്ന മൂഷകരാജവംശത്തിന്റെ അധീനതയിലായിരുന്നു ഈ ക്ഷേത്രവും ഗ്രാമവും.
പ്രാചീനകേരളത്തിലെ ബ്രാഹ്മണ കുടിയേറ്റത്തെ തുടർന്ന് നിലവിൽവന്ന അറുപത്തിനാല് ഗ്രാമങ്ങളിലെ 32 ഗ്രാമങ്ങളിൽ പ്രശസ്തിയുടെ ഉന്നതി കൈവരിക്കാൻ കഴിഞ്ഞ ഗ്രാമമായിരുന്നു പെരിഞ്ചെല്ലൂർ എന്ന് അറിയപ്പെട്ടിരുന്ന തളിപ്പറമ്പ്.
ഇവിടുത്തെ ക്ഷേത്രേശന്റെ നാമമായിരുന്നു ഗ്രാമത്തിനും.
32 ഗ്രാമങ്ങളിൽ വടക്കേയറ്റത്തെ ഗ്രാമമായിരുന്ന പെരിഞ്ചല്ലൂർ എന്ന തളിപ്പറമ്പ് എന്ന് ചരിത്രകാരന്മാർ സ്ഥാപിച്ചിട്ടുണ്ട്.
ഒരുകാലത്ത് വടക്കൻ കേരളത്തിന്റെ സാംസ്കാരിക തലസ്ഥാനമായിരുന്നുവത്രേ ഈ ഗ്രാമം തളിപ്പറമ്പ് ചിറ (വലിയ ക്ഷേത്രക്കുളം) ടിപ്പുവിന്റെ പടയോട്ടം
തന്റെ ജനവിരുദ്ധമായ നയങ്ങൾ അംഗീകരിയ്ക്കാൻ കൂട്ടാക്കാത്ത ജനങ്ങളിൽ അവ വാൾമുനകൊണ്ടു നടപ്പാക്കാൻ ടിപ്പു തന്നെ 1789 ആദ്യം താമരശ്ശേരി ചുരം വഴി മലബാറിൽ കടന്നു വെന്നു കേരള ചരിത്രത്താളുകളിൽ കാണുന്നു.
1788 ജനുവരിയിൽ താമരശേരി ചുരം വഴി ടിപ്പു വലിയൊരു സൈന്യവുമായി മലബാറിൽ കടക്കുകയും .
മലബാറിലെ നിരവധി ക്ഷേത്രങ്ങൾ ടിപ്പുവിന്റെ പടയോട്ടത്തിൽ നശിപ്പിക്കുകയുണ്ടായതായി ചരിത്ര കാരന്മാർ സാക്ഷ്യം വഹിക്കുന്നു.
അതിൽ ഏറെ നാശം സംഭവിച്ച രണ്ടുക്ഷേത്രങ്ങളിൽ ഒന്നാണിത്.
രണ്ടാമത്തെ ക്ഷേത്രം പെരുവനം ക്ഷേത്രം ആയിരുന്നു.
ഇവിടെ പണ്ട് ഏഴുനിലകളോടുകൂടിയ രാജഗോപുരമുണ്ടായിരുന്നുവത്രേ.
ഇത് ടിപ്പുവിന്റെ ആക്രമണത്തിലാണ് അതു തകർന്നതെന്ന് ചരിത്രം പറയുന്നു.
ഇന്നും അതിന്റെ പൌരാണിക ശേഷിപ്പുകൾ നമ്മുക്ക് കാണാനാവും.
അന്ന് ടിപ്പുവിന്റെ ആക്രമണം നടന്ന് ക്ഷേത്രത്തിനു തീയിട്ടപ്പോൾ ആദ്യം ഓടിയെത്തി തീ അണക്കാൻ ശ്രമിച്ചത് മുസ്ലിം സമുദായക്കാരായിരുന്നുവത്രേ.
ടിപ്പുവിനെ പേടിച്ച് മറ്റു സമുദായക്കാർ എത്തിയില്ല പോലും.
അതിനുശേഷം ഇവിടെ ക്ഷേത്രത്തിൽ എന്തെങ്കിലും അത്യാഹിതം സംഭവിച്ചാൽ (കൂട്ടമണി അടിക്കുമ്പോൾ) സഹായിക്കാനായി മുസ്ലിം സമുദായക്കാർക്കും ക്ഷേത്രത്തിനുള്ളിൽ പ്രവേശിക്കാമെന്ന് വ്യവസ്ഥയുണ്ടാക്കി.
കൊട്ടുമ്പുറം
കേരളത്തിലെ കലകൾക്ക് മുഴുവനും അംഗീകാരം കൊടുത്തിട്ടുള്ള ക്ഷേത്രമാണ് രാജരാജേശ്വരക്ഷേത്രം.
ജ്യോതിഷം, വൈദ്യം, തർക്കം, വ്യാകരണം, കല മുതലായവയിൽ പ്രഗല്ഭരായിട്ടുള്ളവരെ സ്ഥാനമാനങ്ങളും, പാരിതോഷികങ്ങളും നല്കി ബഹുമാനിക്കുന്ന പതിവുണ്ടായിരുന്നു.
വീരശൃംഖല, കങ്കണം, യോഗ്യത സൂചകങ്ങളായ ബഹുമാന പേരുകൾ എന്നിവയാണ് നല്കിയിരുന്നത്.
പണ്ഡിതരേയും, കലാകാരന്മാരേയും ആദരിക്കാറുണ്ടായുന്നത് ക്ഷേത്രസമുച്ചയത്തിനോട് ചേർന്നുള്ള കൊട്ടുമ്പുറം എന്ന മണിഗോപുരത്തിൽ വെച്ചായിരുന്നു.
ഇവിടെ രാജരാജേശ്വരക്ഷേത്രത്തിൽ വെച്ച് നൽകപ്പെടുന്ന ഈ സ്ഥാനമാനങ്ങൾ ഏറ്റവും ഉൽകൃഷ്ടമായി കണക്കാക്കിയിരുന്നു.
മാണി മാധവ ചാക്യാർ, ഉദ്ദണ്ഡശാസ്ത്രികൾ തുടങ്ങിയ കലാകാരന്മാരേയും, പണ്ഡിതരേയും ആദരിച്ചിരുന്നതായി തെളിവുകൾ സാക്ഷ്യം പറയുന്നു.
1923-ൽ മാണിമാധവചാക്രാർക്ക് പ്രശസ്തമായ വീരശൃംഖല സമ്മാനിച്ചു.
പണ്ഡിതശ്രേഷ്ഠൻ‌മാരുടെ ഒരു കൂട്ടായ്മയുടെ ഏകമായ അഭിപ്രായ പ്രകാരമാണ് രാജരാജേശ്വര സന്നിധിയിൽ വെച്ച്  പണ്ഡിത സദസ്സിനെ സാക്ഷിയാക്കി വീരശൃംഖല സമ്മാനിക്കുന്നത്.
കൂടാതെ1954-ൽ അദ്ദേഹത്തിന് വിദൂഷകരത്നം പട്ടം കൊടുക്കുകയുണ്ടായി.
കൂടിയാട്ടത്തിലെ വിദൂഷകന്റെ ഭാഗം അവതരിപ്പിക്കുന്നതിലെ പൂർണ്ണതയ്ക്ക് ആയിരുന്നു ഈ ബഹുമതി.
ക്ഷേത്രത്തിലെ കൊട്ടുമ്പുറത്തുവെച്ചായിരുന്നു ഈ ചടങ്ങുകൾ നടത്തിയത്.
ക്ഷേത്ര രൂപകല്പന ശ്രീകോവിലിന് പുറകിലുള്ള ദശാവതാരരൂപങ്ങൾ
കേരളത്തിലെ പുകൾപെറ്റ മഹാക്ഷേത്രങ്ങളുടെ പട്ടികയിൽ പ്രഥമസ്ഥാനത്തിനു ഉതകുംവണ്ണമാണിവിടുത്തെ ക്ഷേത്രനിർമ്മിതി.
ക്ഷേത്ര മതിലകത്തിന്റേയും, ദീർഘചതുരാകൃതിയിലുള്ള ഇവിടുത്തെ ശ്രീകോവിലിലിന്റെയും നിർമ്മാണചാരുത വളരെ പ്രത്യേകതയേറിയതാണ്.
രണ്ട് തട്ടുകളായി നിർമ്മിച്ചിരിക്കുന്ന ശ്രീകോവിലും, അതിനുമുൻപിലുള്ള വളരെ വലുപ്പമേറിയ നമസ്കാരമണ്ഡപവും മനോഹരമാണ്.
രാമായണം , മഹാഭാരതം തുടങ്ങിയ കൃതികളിൽ നിന്നുള്ള മനോഹരമായ കൊത്തുപണികൾ ഈ മണ്ഡപത്തിലുണ്ട് അലങ്കരിയ്ക്കുന്നു.
അസാമാന്യ വലിപ്പമുള്ള ശിവലിംഗമാണ് ഈ ക്ഷേത്രത്തിലുള്ളത്.
ഏകദേശം വൈക്കത്തെ ശിവലിംഗത്തിനടുത്ത് വലുപ്പം ഇതിനുണ്ട്.
കിഴക്കേ ഗോപുരം ആചാരങ്ങളും അനുഷ്ഠാനങ്ങളും
കൂടിയാട്ടം , ചാക്യാർ കൂത്ത് എന്നിവ അവതരിപ്പിക്കുന്നതിന് ഏറ്റവും പരിപാവനമായ സ്ഥലമായി ഈ ക്ഷേത്രം കരുതപ്പെടുന്നു.
എല്ലാ പുതിയ കൂടിയാട്ടങ്ങളും രൂപകല്പനയ്ക്കു ശേഷം ആദ്യം അവതരിപ്പിക്കുന്നത് ഇവിടെയാണ്.
ചാക്യാ‍ർ സമുദായത്തിലെ "മാണി" കുടുംബത്തിനു മാത്രമേ ഇവിടെ കൂടിയാട്ടം നടത്തുവാൻ അവകാശമുള്ളൂ.
പ്രശസ്ത കൂത്ത് കൂടിയാട്ടം കലാകാരനായിരുന്ന നാട്യാചാര്യ വിദൂഷകരത്നം പത്മശ്രീ മാണി മാധവ ചാക്യാർ ഇവിടെ ദശാബ്ദങ്ങളായി കൂടിയാട്ടം അവതരിപ്പിച്ചിരുന്നു.
അദ്ദേഹത്തിന് "വിദൂഷകരത്നം" പട്ടം സമ്മാനിച്ചത് ഈ ക്ഷേത്രത്തിൽ വെച്ചാണ്.
ഒരു കലാകാരനു ലഭിക്കാവുന്ന ഏറ്റവും വലിയ ബഹുമതികളിൽ ഒന്നാണ് തളിപ്പറമ്പ് രാജരാജേശ്വര ക്ഷേത്രത്തിൽ നിന്നുള്ള "വീരശൃംഖല".
ഈ ക്ഷേത്രത്തിലെ പണ്ഡിത സദസ്സിന്റെ ഐക്യകണ്ഠമായ അഭിപ്രായത്തോടെ മാത്രമേ വീരശൃംഖല നൽകപ്പെടുന്നുള്ളൂ.
ഗുരു മാണി മാധവ ചാക്യാർക്കായിരുന്നു അവസാനമായി ഇവിടെ നിന്നും വീരശൃംഖല സമ്മാനിച്ചത്.
വീരശൃംഖല ലഭിക്കുമ്പോൾ ഈ ബഹുമതി ലഭിച്ച ഏറ്റവും പ്രായം കുറഞ്ഞ വ്യക്തിയും അദ്ദേഹമായിരുന്നു.
അതുപോലെതന്നെ ഈ ക്ഷേത്രത്തിലെ 'കൊട്ടുംപുറം' പ്രസിദ്ധമായിരുന്നു.
ക്ഷേത്രത്തിലെ അത്താഴപൂജ കഴിഞ്ഞ് മേൽശാന്തി ചാക്യാന്മാരുടേയും പാഠകക്കാരുടേയും ശിരസ്സിൽ ശിരോലങ്കാരം അണിയിക്കുന്ന ഒരു ആചാരമുണ്ട്.
പുതുതായി നാടകം ചിട്ടപ്പെടുത്തി തയ്യാറാക്കുന്ന കൂടിയാട്ടം ആദ്യം ഇവിടെ അവതരിപ്പിക്കണം എന്നു വ്യവസ്ഥയുണ്ടായിരുന്നു.
പുരുഷന്മാർക്ക് ക്ഷേത്രത്തിനുള്ളിൽ എപ്പോഴും പ്രവേശനമുണ്ടെങ്കിലും സ്ത്രീകൾക്ക് എല്ലാസമയങ്ങളിലും ക്ഷേത്രത്തിനുള്ളിൽ പ്രവേശനമില്ല.
ബ്രാഹ്മണസ്ത്രീകൾക്ക് ക്ഷേത്രത്തിനകത്തേ പ്രവേശനമില്ല.
മറ്റു സ്ത്രീകൾ തിരുവത്താഴപൂജയ്ക്കുശേഷം അകത്തു കയറി തൊഴുന്നു.
ചുറ്റമ്പലത്തിനകത്ത് നെയ്യ് വിളക്ക് മാത്രമേ കത്തിക്കാറുള്ളൂ.
അതുപോലെതന്നെ തദ്ദേശീയരായ സ്ത്രീകൾ ഗർഭവതികളായിരിക്കുമ്പോൾ മൂന്നു ക്ഷേത്രങ്ങൾ സന്ദർശിക്കുന്ന ഒരു പതിവുണ്ടായിരുന്നു.
രാജരാജേശ്വര ക്ഷേത്രവും, തൃച്ചംബരത്തുള്ള ശ്രീകൃഷ്ണക്ഷേത്രവും , തളിപ്പറമ്പിൽ നിന്ന് 6 കിലോമീറ്റർ അകലെയുള്ള കാഞ്ഞിരങ്ങാട്ടെ വൈദ്യനാഥ ക്ഷേത്രവുമാണ് ഈ മൂന്നു ക്ഷേത്രങ്ങൾ.
ശിവൻ കുഞ്ഞിന് പ്രതാപവും, തൃച്ചംബരത്തെ ശ്രീകൃഷ്ണൻ കുഞ്ഞിന് നല്ല സ്വഭാവവും, കാഞ്ഞിരങ്ങാട്ടെ വൈദ്യനാഥൻ ദീർഘായുസ്സും പ്രദാനം ചെയ്യും എന്നാണ് വിശ്വാസം.
കേരളത്തിലെ മിക്ക നമ്പൂതിരി ഗൃഹങ്ങളിലും പെരുംതൃക്കോവിലപ്പന്നും   അന്നപൂർണ്ണേശ്വരിയ്ക്കും  നിവേദിയ്ക്കുന്ന ചടങ്ങുണ്ട്.
അടുക്കളമൂർത്തികളുടെ കൂട്ടത്തിൽ പെരുംതൃക്കോവിലപ്പന്റെ ലോഹ നിർമ്മിതമായ ശിവലിംഗവും അന്നപൂർണ്ണേശ്വരിയുടേയും വിഗ്രഹവും ഉണ്ടാകാറുണ്ട്.
വന്നേരിനാട്ടിലെ (ഇന്നത്തെ തൃശ്ശൂർ ജില്ലയിലെ വടക്കേക്കാട് ഭാഗങ്ങൾ)  ഇല്ലങ്ങളിൽ ഒന്നും ശുകപുരം ഗ്രാമക്കാരും ഋഗ്വേദികളുമായ കൊളത്താപ്പള്ളി മനയിൽ (പ്രസിദ്ധമായ കെ.പി. നമ്പൂതിരീസ് ഗ്രൂപ്പിന്റെ ഉടമകൾ) വർഷത്തിലൊരിയ്ക്കൽ രാജരാജേശ്വരന്നും അന്നപൂർണ്ണേശ്വരിയ്ക്കും പത്മമിട്ട് മണികൊട്ടിപ്പൂജ പതിവുണ്ട്.
ആറുനാഴി നിവേദ്യവും, പാൽപായസവുമാണ് ഈ സമയത്തെ നിവേദ്യം.
തളിപ്പറമ്പിലെപ്പോലെ തുളസി മാത്രമേ ഇവിടെയും രാജരാജേശ്വരന്റെ പൂജയ്ക്ക് ഉപയോഗിയ്ക്കാറുള്ളൂ.
അന്നപൂർണ്ണേശ്വരിയ്ക്ക് തെച്ചിപ്പൂവാണ് ഉപയോഗിയ്ക്കുക.
പൂക്കോത്ത് കൊട്ടാരത്തിലെ പേരിടീച്ചിൽ
ചിരപുരാതനവും പൗരാണികവുമായ ക്ഷേത്രമാണ് പൂക്കോത്ത് കൊട്ടാരം ക്ഷേത്രം.
സാക്ഷാൽ പെരുംതൃക്കോവിലപ്പനായ ശ്രീ രാജരാജേശ്വര പെരുമാളുടെ സാന്നിധ്യം എപ്പോഴും ഇവിടെ ഉള്ളതിനാലാണ് കൊട്ടാരം എന്ന നാമകരണം ഉണ്ടായതെന്നു പറയപ്പെടുന്നു.
രാജരാജേശ്വര ക്ഷേത്രത്തിൽ ആനയെ നടയ്ക്കിരുത്തിയാൽ നാമകരണം ചെയ്ത് പേര് ഉറപ്പിക്കുന്നത് പൂക്കോത്ത് കൊട്ടാരത്തിൽ വച്ചാണ്.
ക്ഷേത്രത്തിലെ മുഖ്യപ്രതിഷ്ഠയായ രാജരാജേശ്വരന് നേദിക്കുവാനായി ചെറിയ മൺപാത്രങ്ങളിൽ നെയ്യ് ക്ഷേത്രത്തിലെ സോപാനനടയിൽ വയ്ക്കുന്നത് ഇവിടുത്തെ പ്രധാന വഴിപാടാണ്.
ഇതിനെ നെയ്യമൃത് എന്നുപറയുന്നു.
ഇങ്ങനെ കിട്ടുന്ന നെയ്യ് അഭിഷേകത്തിനും വിളക്കിനും ഉപയോഗിച്ചുവരുന്നു.
പ്രതിഷ്ഠാ സങ്കല്പം
ഇവിടത്തെ പ്രധാന പ്രതിഷ്ഠ രാജരാജേശ്വരസങ്കല്പത്തിലുള്ള പരമശിവനാണ്.
കൂവളത്തില പതിവില്ലാത്ത ശൈവസങ്കൽപ്പമാണ് ഇവിടെയുള്ള ദേവൻ.
തുളസിയാണ് പ്രിയം, ചിലർ ശങ്കരനാരായണ സങ്കൽപ്പമാണെന്ന് പറയുന്നുണ്ടെങ്കിലും അതുമല്ലത്രേ!
സാധാരണ ശിവക്ഷേത്രങ്ങളിലേത് പോലെ കൂവളമാലയും ധാരയും രാജരാജേശ്വരന് പതിവില്ല.
എല്ലാ ഈശ്വരസങ്കൽപ്പങ്ങൾക്കും ഉപരിയായുള്ള രാജരാജേശ്വര സങ്കൽപ്പമാണ് ഈ ക്ഷേത്രത്തിൽ.
സൃഷ്ടിസ്ഥിത്യന്തകാരകനാണ് രാജരാജേശ്വരൻ.
തുളസി മാത്രമാണ് പൂജയ്ക്ക് ഉപയോഗിയ്ക്കുക, അതും കതിരും കുലയോട് കൂടിയ തുളസി മാത്രം.
പഴയകാലത്ത് പാഴൂർ പടിപ്പുര പോലുള്ള സ്ഥലങ്ങളിൽ ജ്യോതിഷ പ്രശ്നചിന്ത വെച്ചപ്പോൾ പ്രശ്നത്തിൽ തെളിഞ്ഞത് ഇപ്രകാരമായിരുന്നുവത്രേ: ത്രിമൂർത്ത്യതീതം ശിവരൂപി .
കൊടിമരം ഇല്ലാത്തതിനാൽ കൊടിയേറ്റ് ഉത്സവങ്ങളോ, ആറാട്ട് എഴുന്നള്ളത്തുകളോ പതിവില്ല.
ഭഗവാൻ രാജരാജേശ്വരന്റെ ശൈവസാന്നിധ്യത്തിനു ബലമേവാൻ ശിവരാത്രിയും, ശങ്കരനാരായണ സങ്കല്പമാണന്നു കരുതാനായി വിഷുവും ഇവിടെ വിശേഷദിവസങ്ങളായി ആഘോഷിക്കുന്നു.
ശിവരാത്രിക്ക് മാത്രമാണ് സ്ത്രീകൾക്ക് ചുറ്റമ്പലത്തിനുള്ളിൽ പ്രവേശിച്ച് രാജരാജേശ്വരനെ തൊഴുന്നതിനുള്ള അനുവാദം മുഴുവൻ സമയവുമുള്ളൂ.
അല്ലാത്ത ദിവസങ്ങളിൽ രാത്രി അത്താഴപൂജയ്ക്കുശേഷം ഏഴ് മണിക്ക് ശേഷമേ പാടുള്ളൂ.
പുത്തരി ഉത്സവം
പുത്തരിനാളിൽ ദേശവാസികൾക്കെല്ലാം ക്ഷേത്ര സങ്കേതത്തിൽ വിഭവസമൃദ്ധമായ സദ്യയുണ്ട്.
അന്നേ ദിവസം ക്ഷേത്രത്തിന് കുറച്ചകലെയുള്ള  കതിർവെക്കും തറയിൽ കതിർകുലകൾ കൊണ്ടുവെക്കാനുള്ള അവകാശം നൽകിയിരിക്കുനത് ഹരിജനങ്ങൾക്കാണ്.
ക്ഷേത്ര ഊരാണ്മ
ക്ഷേത്ര ഊരാളന്മാർ 64 ഇല്ലങ്ങളിൽപ്പെട്ടവരായിരുന്നു.
ഇവരിൽ നാല് ഇല്ലക്കാർ മതംമാറിയെന്നും പറയപ്പെടുന്നു.
ക്ഷേത്രത്തിൽ എന്തെങ്കിലും അത്യാഹിതം സംഭവിച്ചാൽ കൂട്ടമണി അടിക്കുമ്പോൾ സഹായിക്കാനായി മുസ്ളിങ്ങൾക്ക് പ്രവേശിക്കാമെന്ന് വ്യവസ്ഥയുണ്ട്.
പത്തില്ലക്കാരായ പട്ടേരിമാരായിരുന്നു ക്ഷേത്രഭരണം നടത്തിയിരുന്നത്.
ഭരണത്തിന് നായരെ ബ്രാഹ്മണരാക്കി അവരോധിക്കുന്ന പതിവുണ്ടായിരുന്നു.
അങ്ങനെ അവരോധിക്കപ്പെടുന്നയാൾ ഊരരശു കൈമൾ എന്നാണ് അറിയപ്പെട്ടിരുന്നത്.
ഇതും കാണുക തൃച്ചംബരം ശ്രീകൃഷ്ണ ക്ഷേത്രം ബൃഹദീശ്വരം രാജരാജേശ്വരക്ഷേത്രം -- തഞ്ചാവൂർ തളിപ്പറമ്പ് പറശ്ശിനിക്കടവ് പറശ്ശിനിക്കടവ് ക്ഷേത്രം മുത്തപ്പൻ ക്ഷേത്രം കുന്നത്തൂർ പടി മാണി മാധവ ചാക്യാർ പുറത്തുനിന്നുള്ള കണ്ണികൾ Rajarajeshwara Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാജരാജേശ്വര ക്ഷേത്രത്തിന്റെ ഉപഗ്രഹ ചിത്രം.
Scholars രാജരാജേശ്വര ക്ഷേത്രത്തിൽ ആദരിക്കപ്പെട്ട കലാകാരന്മാർ * അവലംബം ↑ നൂറ്റെട്ട് ശിവാലയങ്ങൾ -- ഇളംകുളം കുഞ്ഞൻപിള്ള ↑ തളിപ്പറമ്പ് -- വൈഖരി ↑ ↑ ↑ കേരളോല്പത്തി -- Keralolpatti; The Origin of Malabar --  Stolz Reuther, Basel Mission Press, Mangalore ↑ കേരളോല്പത്തി -- Keralolpatti; The Origin of Malabar --  Stolz Reuther, Basel Mission Press, Mangalore ↑ തളിപ്പറമ്പ് ഗ്രാമം ↑ കേരളചരിത്രം -- മൈസൂർ ആക്രമണം -- പ്രൊഫ: എ.ശ്രീധരമേനോൻ ↑ കേരളചരിത്രം -- മൈസൂർ ആക്രമണം -- പ്രൊഫ: എ.ശ്രീധരമേനോൻ ↑ കേരളചരിത്രം -- മൈസൂർ ആക്രമണം -- പ്രൊഫ: എ.ശ്രീധരമേനോൻ
വോസ്രെത്ത് Rare image of Wosret, the figure to the right on a dual stela of pharaoh Hatshepsut (centre left) in the blue Khepresh crown offering oil to the deity Amun and her nephew who would become Thutmose III behind her in the hedjet white crown - Vatican Museum
പുരാതന ഈജിപ്റ്റിൽ വിശിഷ്യ തീബ്സിൽ ആരാധിച്ചിരുന്ന ഒരു ദേവിയാണ് വോസ്രെത്ത് .
ആദ്യകാലങ്ങളിൽ വോസ്രെത്ത് ഒരു പ്രാദേശിക ദൈവം ആയിരുന്നു.
വോസ്രെത്ത് ദേവിയുടെ ആരാധന പ്രബലമാകുന്നത് 12-ആം രാജവംശത്തിന്റെ കാലത്താണ്.
വോസ്രെത്തിന്റെ പുത്രൻ എന്നർഥം വരുന്ന സെന്വോസ്രെത്ത് (സെനുസ്രെത്ത്) എന്ന് ഒരു ഫറവോ നാമകരണം ചെയ്യപ്പെട്ടത് ഇതിനുദാഹരണമാണ്.
വോസ്രെത്തിന്റെ രൂപം അപൂർവ്വമായേ ചിത്രീകരിച്ചു കാണുന്നുള്ളൂ.
വോസ്രെത്ത് ക്ഷേത്രങ്ങളും ഇതുവരെ ഒന്നും കണ്ടെത്തിയിട്ടില്ല.
ശക്തിശാലി എന്നാണ് വോസ്രെത്ത് എന്ന പദത്തിനർഥം.
അൽമ - റേഡിയോ ടെലിസ്കോപ്പ് ശ്രേണി ഇംഗ്ലീഷ് വിലാസം https://ml.wikipedia.org/wiki/Atacama_Large_Millimeter_Array ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ചിലിയുടെതലസ്ഥാനമായ സാന്ത്യാഗോയിൽ നിന്ന്  1700 കിലോമീറ്ററോളം വടക്കുഭാഗത്ത് അറ്റക്കാമ മരുഭൂമിയിൽ സ്ഥാപിച്ചിരിക്കുന്ന റേഡിയോ ദൂരദർശിനി ശ്രേണിയാണ് അൽമ.
അറ്റക്കാമ ലാർജ്‌ മില്ലിമീറ്റർ/സബ്‌മില്ലിമീറ്റർ അറെയ് (അൽമ) എന്ന ഈ ബഹുരാഷ്ട്ര ജ്യോതിശ്ശാസ്ത്ര പ്രോജക്ട് ലോകത്തിൽ ഇപ്പോഴുള്ളതിൽ വെച്ച്  ഏറ്റവും വലിയ റേഡിയോ ടെലസ്‌കോപ്പാണ്.
നൂറു കോടി അമേരിക്കൻ ഡോളറാണ് ഇതിന്റെ ചെലവ്.
12മീറ്ററും 7 മീറ്ററും വ്യാസമുള്ള 66 റേഡിയോ ദൂരദർശിനികളാണ് ഇതിലുള്ളത്.
2011 സെപ്തംബർ 30 ന് ഈ ടെലസ്കോപ്പിന്റെ പ്രവർത്തനം ആരംഭിച്ചു.
2011 ഒക്ടോബർ 3ന് ഇതിൽ നിന്നുള്ള ആദ്യത്തെ ചിത്രം ലഭിച്ചു.
എന്നാൽ ഔദ്യോഗികമായ ഉദ്ഘാടനം 2013 മാർച്ച് 13നാണ് ഉണ്ടായത്.
ചിലയിലെ ഒബ്‌സർവേറ്ററി പ്രവർത്തനങ്ങൾക്ക്‌ മേൽനോട്ടം കൊടുക്കുന്നത് യൂറോപ്യൻ സതേൺ ഒബ്‌സർവേറ്ററിയാണ്.
ഭൂമിയിൽ ഏറ്റവും ഉയരത്തിൽ സ്ഥാപിക്കപ്പെട്ട ടെലസ്കോപ്പ്, ഏറ്റവും ഉയർന്ന വ്യക്തതയുള്ള പ്രപഞ്ചചിത്രങ്ങൾ നൽകുന്ന വാനനിരീക്ഷണകേന്ദ്രം, ഏതു ബഹിരാകാശ ടെലസ്കോപ്പിനേക്കാളും വ്യക്തമായ കാഴ്ചനൽകുന്ന പര്യവേക്ഷണനിലയം, ഏറ്റവും വലുതും സംവേദനക്ഷമവുമായ അനുബന്ധ ഉപകരണങ്ങൾ സജ്ജീകരിച്ച ഒബ്സർവേറ്ററി, ഏറ്റവും നവീനമായ സോഫ്റ്റ്‌വേർസങ്കേതങ്ങൾ ഉപയോഗിക്കുന്ന നിരീക്ഷണ നിലയം.
എന്നിങ്ങനെ നിരവധി സവിശേഷതകൾ അൽമയ്കുണ്ട്.
12 മീറ്റർവരെ വ്യാസമുള്ള 66 റേഡിയോ ടെലസ്കോപ്പുകൾ ഓപ്ടിക്കൽ ഫൈബർ ഉപയോഗിച്ച് അതിവിദഗ്ദ്ധമായി ബന്ധിപ്പിക്കുകയും 16 കിലോമീറ്റർ ചുറ്റളവിൽ അവയുടെ സ്ഥാനം ക്രമീകരിക്കുകയും ചെയ്യാൻകഴിയുന്ന നിരീക്ഷണകേന്ദ്രത്തിന്റെ കളക്ടിങ് ഏരിയ 71,000 ച.
അടിയാണ്.
1.3 ബില്യൺ യുഎസ് ഡോളറാണ് പദ്ധതിയുടെ നിർമ്മാണച്ചെലവ്.
100 ടൺ ഭാരവും 12 മീറ്റർ വ്യാസവുമുള്ള ആന്റിനകൾ സമുദ്രനിരപ്പിൽ നിന്ന്‌ 5000മീറ്റർ ഉയരത്തിൽ സ്ഥിതിചെയ്യുന്ന ചജ്നാന്തോർ പീഠഭൂമിയിലാണ് സ്‌ഥാപിച്ചിട്ടുള്ളത്‌.
യൂറോപ്യൻ സതേൺ ഒബ്‌സർവേറ്ററിയുടെ മേൽനോട്ടത്തിൽ ദി യൂറോപ്യൻ എഎംഇ കൺസോർഷ്യമാണ്‌ ആന്റിന നിർമ്മിച്ചത്‌.
അമേരിക്ക, ജപ്പാൻ , കാനഡ തുടങ്ങിയ രാജ്യങ്ങളുടെ സഹകരണത്തോടെയാണ്‌ യൂറോപ്യൻ സതേൺ ഒബ്‌സർവേറ്ററി അറ്റക്കാമയിൽ ഇത് സ്‌ഥാപിച്ചത്‌.
2009 ലാണ്‌ ആദ്യത്തെ ആന്റിനയുടെ കൂട്ടിച്ചേർക്കൽ നടത്തിയത്‌.
ഈ ടെലസ്‍കോപ്പ് വഴി ഗ്രഹങ്ങളുടെ ഉത്‌ഭവം, നക്ഷത്രങ്ങൾ, ഗ്യാലക്‌സി , പ്രപഞ്ചം തുടങ്ങിയവയെപ്പറ്റിയുള്ള പഠനങ്ങൾക്ക് പുതിയ ദിശാബോധം ലഭിക്കും.
നക്ഷത്രങ്ങളുടെയും ഗ്രഹങ്ങളുടെയും ജനനത്തെക്കുറിച്ചാണ് അൽമ ആദ്യമായി പഠിക്കുന്നത്.
പ്രപഞ്ചത്തിലെ ആദ്യ നക്ഷത്രങ്ങൾ , അവയുടെ ഘടന, ആകാശഗംഗയിലെ ഗ്രഹരൂപീകരണം, ഇവയെക്കുറിച്ചെല്ലാം വളരെ വ്യക്തതയുള്ള ചിത്രങ്ങളും കൃത്യമായ വിവരങ്ങളും അൽമ നൽകും.
ഗലീലിയോയുടെ ടെലസ്കോപ്പുമുതൽ ഇങ്ങോട്ടുള്ള വാനനിരീക്ഷണ ചരിത്രത്തിലെ ഏറ്റവും വലിയ കുതിച്ചുചാട്ടമായാണ് ശാസ്ത്രലോകം അൽമ യെ കാണുന്നത്.
പതിനാറുവർഷം മുമ്പ്, 1995ലാണ് അൽമ പദ്ധതി ആസൂത്രണംചെയ്തത്.